**Hapet Thirrja për Mobilitete (Bursa) Student dhe Staf i UPT-së në kuadër të Marrëveshjes KA1 të Programit Erasmus + për vitin 2019 në Universitetin e Burimeve të Natyrës dhe Shkencave të Jetës (BOKU), në Austri.**

Në kuadër të programit Erasmus + dhe marrëveshjes KA1 biletarale, është hapur thirrja për aplikime për bursa për mobilitete për student dhe staf akademik/administrativ të Universitetit Politeknik të Tiranës në Universitetin Burimeve të Natyrës dhe Shkencave të Jetës (BOKU), në Austri.

**Llojet e mobilitetit përfshijnë:**

* Shkëmbimin e studentëve të doktoraturës
* Shkëmbimin e stafit akademik/administrativ trajnim

**Nivelet e mobilitetit për student:**

* ***Doktoraturë (***studentët duhet të jenë të regjistruar në një program studimi Doktorature në Universitetin Politeknik të Tiranës).

**Kohëzagjatja e bursave:**

* Doktorantët ( 1 semestër = 5.5 muaj ) – numri total i studentëve PhD : **1 student**
* Shkëmbimi i stafit akademik/administrativ për trajnim - numri total i stafit për trajnim: **1** **staf** për 5 ditë

**Fushat e studimit:**

* Wastewater treatment - appropriate technologies and strategies
* Integrated urban water management (storm water management in urban areas)
* Environmental and Water Chemistry and Microbiology
* On-line monitoring networks

**Dokumentat e nevojshme për aplikim për studentët e Doktoraturës:**

* Formulari i aplikimit CV+Lista e publikimeve (në gjuhën angleze ose gjermane);
* Foto personale;
* Kopje e Pasaportës;
* Vërtetim studenti (në gjuhën angleze ose gjermane i lëshuar nga fakulteti juaj që konfirmon nivelin tuaj dhe vitin e studimit gjatë këtij viti akademik);
* Diplomë Master;
* Listë notash të  masterit ( të përkthyera në gjuhën angleze ose gjermane);
* Letër Motivimi (në gjuhën angleze ose gjermane);
* Çertifikatë e gjuhës së huaj\* (Anglisht/Gjermanist);
* Letra konfirmuese nga profesori pritës i Universitetit të BOKU\*\*;
* Plani i aktivetit shkencor të doktorantit dhe periudha e mobilitetit në Universitetin pritës, miratuar nga udhëheqësi shkencor në UPT, dhe përgjegjësi i njësisë bazë, përgjegjës për programin e studimit\*\*\*;

\**Universiteti i BOKU ofron kurset e studimit në gjuhën angleze dhe në gjuhën gjermane, ku niveli minimal i kërkuar për të dyja gjuhët është B2.*

\*\**Kandidatët që do të aplikojnë për të qenë pjesë e mobiliteteve në nivel doktorature në Universitetit e BOKU, paraprakisht duhet të vendosen në kontakt me një profesor në universitetin pritës, i cili do të udhëheqë periudhën tuaj të studimit gjatë mobilitetit. Ai/ ajo do të duhet t’ju dërgojë një dokument paraprak për të qenë profesori juaj udhëheqës, të cilin do të duhet ta bashkangjisni me dokumentet e tjera të kërkuara për aplikimin tuaj.*

\*\*\**Kandidatët që do të aplikojnë për të qenë pjesë e mobiliteteve në nivel doktorature në Universitetin e BOKU, paraprakisht duhet të paraqesin një plan të aktiviteteve shkencore ose lëndëve teorike të parashikuara të ndiqen në Universitetin pritës. Ky plan së bashku me periudhën e planifikuar të mobilitetit duhet të firmosen nga udhëheqësi shkencor i kandidatit në UPT, dhe përgjegjësi i njësisë bazë ku program i studimit ose kandidati bën pjesë.*

***Afati i aplikimit për studentët e doktoraturës: deri më 15 Janar 2019***

**Dokumentat e nevojshme për aplikim për trajnim për stafin akademik/administrativ:**

* Formulari i aplikimit
* CV+ lista e publikimeve (në gjuhën angleze/gjermane);
* Kopje e Pasaportës;
* Letër motivimi(në gjuhën angleze/gjermane)
* Diploma e nivelit të fundit të studimeve.
* Çertifikata e gjuhës së huaj (Niveli minimal i gjuhës angleze/gjermane B2)
* Aprovim nga Përgjegjësi i njësisë bazë ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në Universitetin pritës\*;
* Letra konfirmuese nga Universiteti pritës\*\*;
* Dokumenti i Mobility Agreement (Staff Mobility for Training”) në Universitetin pritës\*\*\*;

*\*Plani i mobilitetit për trajnim (training), si dhe periudha e propozuar e mobilitetit për stafin akademik/ administrativ, duhet të aprovohet/firmoset paraprakisht nga Përgjegjësi i njësisë bazë ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf akademik/ administrativ në Universitetin pritës, paraprakisht duhet të kenë aprovimin nga universitetin pritës (Dekan/ Titullar Departamenti ose program studimi/ Profesor), për kryerjen e aktivitetit gjatë periudhës së mobilitetit. Ai/ ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera të kërkuara për aplikimin tuaj.*

\*\*\* *Mobility Agreement për Training (trajnim) për stafin akademi/administrativ është një dokument në të cilin duhet të specifikohet programi juaj i propozuar që do të kreyni gjatë periudhës së shkëmbimit, i cili është aprovuar paraprakisht nga Përgjegjësi i njësisë bazë, sipas pikës më sipër. Kjo është formë standarte e Erasmus+ dhe firmoset nga aplikani dhe personi përgjegjës për mobilitetet në Universitetin Politeknik të Tiranës,i cili është Zv.Rektori për Anën Shkencore dhe Marrëdhëniet me Jashtë.*

***Afati i aplikimit për staf akademik/administrativ : deri më 15 Janar 2019***

Aplikimi kryhet pranë zyrës së Projekteve dhe Marrëdhënieve me jashtë në UPT. Për informacione shtesë në lidhje me proçesin e aplikimit në UPT mund të kontaktoni në email: elfridashehu @upt.al